ԵՐԵՎԱՆ, 30 ՆՈՅԵՄԲԵՐԻ, ԱՐՄԵՆՊՐԵՍ: «Հայաստանի փոքրիկ երգիչներ» երգչախմբի շրջագայությունների մասին պատմող «Լույսի ձայներ» վավերագրական ֆիլմի անդրանիկ ցուցադրությունը կայացավ նոյեմբերի 29-ին՝ «Մոսկվա» կինոթատրոնում: «Տարիներ առաջ տեսա երգչախմբի Տոկիոյի համերգը և Տիգրանին ասացի, որ երեխաները մեր լույսն են, անհրաժեշտ է ֆիքսել նրանց գործունեությունը: Ֆիլմում ներկայացված են երգչախմբի՝ 16 քաղաքում ունեցած համերգները: Այն սիրո, լույսի, աշխատանքի և ճանապարհորդության մասին է»,-«Արմենպրես»-ի փոխանցմամբ՝ նշեց կինոժապավենի ռեժիսոր Հրանտ Վարդանյանը: